CELEX: 62020CN0395
Language: lv
Date: 2020-08-19 00:00:00
Title: Lieta C-395/20: Lūgums sniegt prejudiciālu nolēmumu, ko 2020. gada 19. augustā iesniedza Landgericht Düsseldorf (Vācija) – EP, GM/Corendon Airlines Turistik Hava Tasimacilik A.S.

23.11.2020   
            
            
               LV
            
            
               Eiropas Savienības Oficiālais Vēstnesis
            
            
               C 399/23
            
         
      Lūgums sniegt prejudiciālu nolēmumu, ko 2020. gada 19. augustā iesniedza Landgericht Düsseldorf (Vācija) – EP, GM/Corendon Airlines Turistik Hava Tasimacilik A.S.
      
      (Lieta C-395/20)
      (2020/C 399/33)
      Tiesvedības valoda – vācu
      
         Iesniedzējtiesa
      
      
         Landgericht Düsseldorf
      
      
         Pamatlietas puses
      
      
         Prasītāji: EP, GM
      
         Atbildētāja: Corendon Airlines Turistik Hava Tasimacilik A.S.
      
      
         Prejudiciālie jautājumi
      
      
                  1)
               
               
                  Vai ir uzskatāms, ka notikusi lidojuma atcelšana Regulas (EK) Nr. 261/2004 (1) 2. panta l) punkta un 5. panta 1. punkta izpratnē, ja apkalpojošais gaisa pārvadātājs lidojumu, kas rezervēts kompleksa ceļojuma ietvaros, ar paredzēto izlidošanu plkst. 13.20 (pēc vietējā laika) ir pārcēlis uz tās pašas dienas plkst. 16.10 (pēc vietējā laika)?
               
            
                  2)
               
               
                  Vai deviņas dienas pirms ceļojuma sākuma veikta paziņošana par lidojuma pārcelšanu no plkst. 13.20 (pēc vietējā laika) uz tās pašas dienas plkst. 16.10 (pēc vietējā laika) ir uzskatāma par maršruta maiņas piedāvājumu Regulas Nr. 261/2004 5. panta 1. punkta c) apakšpunkta ii) punkta izpratnē, un, ja tas tā ir, vai tam ir jāatbilst šīs regulas 5. panta 1. punkta a) apakšpunktā un 8. panta 1. punktā noteiktajām prasībām?
               
            
         (1)  Eiropas Parlamenta un Padomes Regula (EK) Nr. 261/2004 (2004. gada 11. februāris), ar ko paredz kopīgus noteikumus par kompensāciju un atbalstu pasažieriem sakarā ar iekāpšanas atteikumu un lidojumu atcelšanu vai ilgu kavēšanos un ar ko atceļ Regulu (EEK) Nr. 295/91 (OV 2004, L 46, 1. lpp.)